Aģe

Aģe, arī Skultes upe, (lībiešu: Aḑā; vācu: Adja) ir Vidzemes piekrastes upe Siguldas, Limbažu un Saulkrastu novados. Iztek no Aģes ezera, uzņem arī Aijažu ezera ūdeņus. Baseinā daudz purvu, lielākais no tiem — Druļļu purvs. Pie Aģes ietekas Rīgas līcī izbūvēti moli un Skultes osta. Senatnē Aģe kalpojusi par iekšējo satiksmes un tirdzniecības ceļu. 13.gs. Livonijas hronikā Latviešu Indriķis pieminēja Aģi ar vārdu Adya (lībiski - ‘mala’), stāstot par Aģes lībiešu cīņām pret vācu iebrucējiem. Aģes lejtece ietilpa lībiešu Metsepoles (Mežu zemes) valstī.

Mandegās pāri upei uzbūvēts dambis, upes ielejā uzpludināts  dīķis. Savulaik darbojušās ūdensdzirnavas. Dzirnavu ēkas un slūžas saglabājušās arī mūsdienās.

Lielākās pietekas 
 Sudurga 
 Igate (Mazā Aģe) 
 Tora (17 km) 
 Mazupīte.

Zivis 
 Strauta forele 
 Līdaka
 Asaris
 Taimiņš (Ierodas rudenī, lai nārstotu posmā no ietekas jūrā augšup pret straumi līdz Aģes HES aizsprostam).
 Lasis (Ierodas rudenī, lai nārstotu posmā no ietekas jūrā augšup pret straumi līdz Aģes HES aizsprostam).

Atsauces 

Limbažu novada upes
Saulkrastu novada upes
Siguldas novada upes
Aģe
Saulkrastu pagasts
Skultes pagasts
Vidrižu pagasts
Lēdurgas pagasts